Ek sal jou altyd onthou as die vriendelike jong man wat my altyd met ’n glimlag gegroet het, maak nie saak waar nie.
Altyd beleef, ywerig en behulpsaam. Ek het dit erg waardeer en geniet wanneer jy my met my houtwerk gehelp het. Daar is maar min manne wat ordentlik met hout kan werk, wat nog te sê ’n passie daarvoor het.
In ons werk was hy getrou, ywerig om te leer en ’n voorbeeld vir ons almal. Ek was altyd trots om te kon sê, Gawie werk by Namaqua Engineering, want dit is hoe ek wil hê ons in die gemeenskap gesien moet word. Wat ’n voorreg om ’n deel van ons lewens met hom te kon deel.
Ek sal hom mis, want hy was deel van my Namaqua Engineering-familie. Ons het meer tyd met hom gedeel as sy vrou, Rietjie.
NS. Kan jy asseblief, saam met die Hemelse Vader, na ons afloer (wanneer julle tyd het natuurlik) en saam oor ons manne wag hou. Ek sal dit nogals baie waardeer, ou Gawie !!